Skibergfjellet

Skibergfjellet (633,85 moh.«Feil fjell er blitt kalt fylkets høyeste», NRK, 29. mai 2017.) ligger i Hof i Holmestrand kommune i Vestfold fylke.

Fjellet har flere topper. På en av dem er det en granittsøyle oppført i 1877 som trigonometrisk punkt. Denne toppen ble målt til 633,85 meter over havet i mai 2017. Her er det også en bygning og et antenneanlegg som i dag styrer ulike funksjoner i kraftproduksjonen. Fra denne toppen har man en flott utsikt over Oslofjorden helt til Færder fyr i sør, svenskekysten i sørøst, samt Tryvannstårnet, Norefjell og Jonsknuten.

En annen topp omtrent 500 meter i luftlinje lengre sørvest har fått navnet Bingtjennknatten (Vestfjellet). Selv om Skibergfjellet lenge ble regnet som Vestfolds høyeste topp, er Bingtjennknatten noe høyere, med 634,04 moh.

I tillegg er det en søndre topp på 623 moh. med fin utsikt vestover, samt Kirkefjell (610 moh.) helt i nord.

 Fotnoter 

 Referanser 
Kartverket, Norgeskart

 Eksterne lenker 
 Beskrivelse av Skibergfjellet  på www.kjentmannsmerket.org
 Beskrivelse av Skibergfjellet på peakbook.org

Kategori:Fjell i Holmestrand
Kategori:Fjell under 1000 meter